Diari Oficial de la Generalitat Valenciana


Sumari del DOGV 7283, del 28-05-2014 (2014/4580)

RESOLUCIÓ de 19 de maig de 2014, de la Conselleria d'Educació, Cultura i Esport, per la qual es prorroga durant el curs 2014-2015 la Resolució de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7283

Data del DOGV
:   28-05-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/4580


Data del document
:   19-05-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 de maig de 2014, de la Conselleria d'Educació, Cultura i Esport, per la qual es prorroga durant el curs 2014-2015 la Resolució de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014. [2014/4580]  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, per a la millora de la qualitat educativa, dedica el capítol IV del títol I a les ensenyances de Batxillerat. Al seu torn, l'article 120.4 disposa que els centres, en l'exercici de la seua autonomia, poden adoptar experimentacions, plans de treball, formes d'organització, normes de convivència i ampliació del calendari escolar o de l'horari lectiu d'àrees o matèries, en els termes que establisquen les administracions educatives i dins de les possibilitats que permeta la normativa aplicable, incloent-hi la laboral, sense que, en cap cas, s'imposen aportacions a les famílies ni exigències per a les administracions educatives.  
El Reial Decret 1467/2007, de 2 de novembre, pel qual s'establix l'estructura del Batxillerat i se'n fixen les ensenyances mínimes, disposa en l'article 16 que, en establir el currículum del Batxillerat, les administracions educatives fomentaran l'autonomia pedagògica i organitzativa dels centres, afavoriran el treball en equip del professorat i estimularan l'activitat investigadora a partir de la seua pràctica docent. Els centres docents desplegaran i completaran el currículum, i l'adaptaran a les característiques de l'alumnat i a la seua realitat educativa.  
El Decret 102/2008, d'11 de juliol, del Consell, pel qual s'establix el currículum del Batxillerat a la Comunitat Valenciana, concreta els preceptes anteriors. Així mateix, en l'article 16.5 afig que la conselleria competent en matèria d'educació afavorirà l'elaboració de projectes d'innovació.  
Per mitjà de la Resolució de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014, es va establir que la implantació de les ensenyances del primer curs del programa es realitzaria durant el present curs 2013-2014, mentres que les ensenyances del segon curs del programa començarien a impartir-se en el curs 2014-2015. Arribats a este punt, per mitjà de la present resolució es dóna continuïtat al contingut de l'esmentada Resolució de 20 de maig de 2013, de la Conselleria d'Educació, Cultura i Esport, per mitjà de l'autorització per a incorporar nou alumnat al primer curs del programa en el curs escolar 2014-2015.  
  
Vista la proposta de les direccions generals de Centres i Personal Docent, i d'Innovació, Ordenació i Política Lingüística de data 16 de maig de 2014, de conformitat amb esta, en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
1. Autoritzar la pròrroga de la Resolució de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014.  
2. A este efecte, es procedirà a la incorporació de nou alumnat al primer curs del programa durant el curs 2014-2015, així com a la incorporació de nou alumnat al segon curs en funció del nombre de places escolars vacants existents.  
  
Segon  
1. Per a la pròrroga del programa, en el curs 2014-2015 es constituirà una unitat mixta de primer de Batxillerat, i una unitat mixta de segon de Batxillerat, sense perjuí de l'habilitació de futures unitats que poguera fer la direcció general competent en matèria de centres docents en funció de la demanda de places escolars en el centre.  
2. En el programa de Batxillerat d'excel·lència s'oferiran les modalitats de Batxillerat prèviament autoritzades en el centre.  
  
Tercer  
1. La duració, les característiques, el currículum, així com els criteris i el procediment d'admissió dels alumnes en el programa es regiran pel que establix la Resolució de 20 de maig de 2013, de la Conselleria d'Educació, Cultura i Esport, i en la resta de disposicions reglamentàries que siguen aplicables, amb les excepcions indicades en este apartat respecte al procediment d'admissió d'alumnes.  
2. Els sol·licitants d'una plaça del programa de Batxillerat d'excel·lència en l'IES número 1 de Cheste ompliran el formulari de sol·licitud d'admissió en Batxillerat seguint el procediment establit per la normativa vigent, i hauran de consignar com última opció de la seua sol·licitud les dades següents:  
Horari: O.  
Centre: IES número 1  
Codi: 31738850.  
3. Les sol·licituds i la documentació corresponent es presentaran en el centre en què se sol·licita plaça en primera opció.  
4. En el mateix termini establit per a la presentació de sol·licituds d'admissió en Batxillerat, els sol·licitants d'una plaça del programa de Batxillerat d'excel·lència en l'IES número 1 de Cheste hauran d'entregar en este últim centre còpia de la sol·licitud i de la documentació prèviament presentades en el centre de primera opció, degudament registrada.  
5. La baremació de les sol·licituds que complisquen els requisits establits per la normativa vigent es realitzarà per part del Consell Escolar de l'IES número 1 de Cheste.  
  
Quart  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
Esta resolució tindrà efectes des de la data en què es dicta; no obstant això, es considera que els seus efectes acadèmics fan referència a l'inici del curs acadèmic 2014-2015.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa i contra esta es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 19 de maig de 2014.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Rafael Carbonell Peris.